กองกรุงศรีตราสารหนี้6เดือนจ่าย2.95%
บลจ.กรุงศรี ขายกองทุนตราสารหนี้ 6M49 ลงทุน 6 เดือน ชูผลตอบแทน 2.95%ต่อปี เปิดขาย 18-24 ธ.ค.นี้
17 ธ.ค. 2555

บลจ.กรุงศรี ขายกองทุนตราสารหนี้ 6M49 ลงทุน 6 เดือน ชูผลตอบแทน 2.95%ต่อปี เปิดขาย 18-24 ธ.ค.นี้
นายฉัตรพี ตันติเฉลิม ประธานเจ้าหน้าที่บริหาร บริษัทหลักทรัพย์จัดการกองทุน (บลจ.) กรุงศรี เปิดเผยว่า บริษัทเปิดขายกองทุนกองทุนเปิดกรุงศรีตราสารหนี้ 6M49 (KFFIX6M49) อายุประมาณ 6 เดือน เสนอขายระหว่างวันที่ 18 – 24 ธ.ค. 55 ลงทุนขั้นต่ำ 10,000 บาท คาดผลตอบแทนประมาณ 2.95% ต่อปี
กองทุนมีนโยบายลงทุนในตราสารหนี้ทั้งในประเทศและต่างประเทศ เช่น ตราสารหนี้ระยะสั้นออกโดยธนาคารธนชาต สัดส่วนการลงทุน 12% ตั๋วแลกเงินออกโดยบริษัท อยุธยา แคปปิตอล ออโต้ ลีส สัดส่วนการลงทุน 12% ตราสารหนี้ EMTN ออกโดย ธนาคาร Banco Bradesco S.A. (บราซิล) สัดส่วนการลงทุน 16% ตราสารหนี้ EMTN ออกโดย ธนาคาร Banco Itau Unibanco S.A. (บราซิล) สัดส่วนการลงทุน 16% เงินฝากธนาคาร Commercial Bank of Qatar สัดส่วนการลงทุน 10% เงินฝากธนาคาร Standard Chartered Bank (สิงคโปร์) สัดส่วนการลงทุน 10% เงินฝากธนาคาร Union National Bank (สหรัฐอาหรับเอมิเรสต์) สัดส่วนการลงทุน 24% 
ทั้งนี้ หลังครบกำหนดอายุโครงการบริษัทจะรับซื้อคืนหน่วยลงทุนอัตโนมัติและสับเปลี่ยนหน่วยลงทุนไปยังกองทุนเปิดกรุงศรีตราสารเงิน (KFCASH) ซึ่งเป็นกองทุนรวมตลาดเงิน เพื่อเพิ่มโอกาสให้ผู้ถือหน่วยลงทุนได้รับผลตอบแทนที่ดีจากการลงทุนต่อไป